Αποκατάσταση και Επανάχρηση του πρώην ξενοδοχείου «Μέγας Αλέξανδρος» (Εγνατία 47&amp; Ι.Δραγούμη 41)
Creators: name: Τατσιούλη, Μαρία Νικολάου
Publisher: name: Aristotle University of Thessaloniki
Year: 2024
Subjects: Αποκατάσταση
Ξενοδοχείο Μέγας Αλέξανδρος
Θεσσαλονίκη
Restoration
Megas Alexandros Hotel
Thessaloniki

description: Η παρούσα μελέτη αφορά στην αποκατάσταση και επανάχρηση του πρώην ξενοδοχείου «Μέγας Αλέξανδρος», που βρίσκεται στην συμβολή των οδών Εγνατίας 47 και Ίωνος Δραγούμη 41, εντός του «ιστορικού τόπου» της Θεσσαλονίκης. Πρόκειται για ένα λιτό εκλεκτικιστικό κτίσμα του μεσοπολέμου, το οποίο αρχικά λειτούργησε ως ξενοδοχείο με εμπορικά καταστήματα στο ισόγειο. Χτίστηκε το 1920 στο οικόπεδο 6 του Οικοδομικού Τετραγώνου 29 της πυρίκαυστης ζώνης της Θεσσαλονίκης, και αποτελεί σπάνιο δείγμα χρήσης υλικών και τεχνολογίας για την αντιμετώπιση της πυρασφάλειας στη Θεσσαλονίκη. Η εργασία αποτελείται από δύο θεματικές ενότητες. Το πρώτο μέρος πραγματεύεται την ανάλυση και τεκμηρίωση του κτιρίου μελέτης, η οποία επιτυγχάνεται βάσει βιβλιογραφικής έρευνας, έρευνας πεδίου, και συλλογής στοιχείων από παλαιότερες μελέτες. Περιλαμβάνει την διαχρονική και συγχρονική ανάλυση της περιοχής μελέτης, καθώς και την ιστορική ανάλυση, την φωτογραφική και γεωμετρική τεκμηρίωση του κτιρίου. Πραγματοποιείται επίσης και η μελέτη των τυπολογικών και μορφολογικών του χαρακτηριστικών, στοιχείο που συμβάλλει στην κατανόηση του ευρύτερου πλαισίου μέσα στο οποίο διαμορφώνονται η περιοχή και το κτίριο μελέτης. Επιπλέον πραγματοποιείται η ανάλυση της κατασκευαστικής δομής του κτιρίου, καθώς και η καταγραφή της παθολογίας του για την ανάδειξη όλων των προβλημάτων που οδηγούν στην σημερινή του υποβαθμισμένη εικόνα. Από την αξιολόγηση όλων των παραπάνω, προκύπτουν αξιόπιστες λύσεις, τόσο για τη συμβατότητα της νέας χρήσης όσο και για την συνολική ανάδειξη του μνημείου. Το δεύτερο μέρος της εργασίας αποτελείται από την πρόταση αποκατάστασης και επανάχρησης του κτιρίου μελέτης που αναγνωρίζει την ιστορία, τα μορφολογικά, τυπολογικά και δομικά στοιχεία του, καθώς και την δυναμική της ευρύτερης περιοχής. Βασικό στοιχείο για την επανάχρηση του κτιρίου είναι η ένταξη μιας εξωστρεφούς χρήσης, συμβατής με τον αρχικό χαρακτήρα του κτιρίου και της περιοχής μελέτης, που θα καταστήσει το κτίριο προσβάσιμο σε πολλαπλούς χρήστες και θα εξασφαλίσει την καθημερινή και ενεργή του λειτουργία. Την ίδια στιγμή, οι προτεινόμενες επεμβάσεις και προσθήκες στοχεύουν στην ικανοποίηση των σύγχρονων αναγκών και απαιτήσεων της νέας χρήσεις, διατηρώντας συγχρόνως την ιστορική, αισθητική και δομική ταυτότητα του κτιρίου και της περιοχής μελέτης, με απώτερο σκοπό την εξασφάλιση της συνέχισης της πορείας του στον χρόνο.
description: The current study assesses the restoration and reuse of a former hotel, namely “Megas Alexandros”, which is located in the city centre of Thessaloniki. It is a plain, eclectic building of the midwar era which was initially used as a hotel with some stores on the ground floor. It was built in 1920 on the sixth lot of the 29th City Block of an area surrounding the burnt part of the city. The building poses a rare specimen due to the use of materials and technology related to fire safety. This case study consists of two units. In the first unit, the analysis and substantiation of the building are examined; with the aid of bibliography, field study and data collection from previous studies. Moreover, it includes a diachronic and contemporary analysis of the area of study as well as a historical overview and a photographic and geometric substantiation of the building. There has also been a study on its typological and morphological features which contributes to the deeper understanding of the surrounding area and the role of the building in it. Furthermore, part of the study was the analysis of its structure and the listing of every type of pathology attempting to highlight all the issues that deteriorate its current image. The analysis of all those elements leads to some reliable solutions with regards to the compatibility of its new use and holistic promotion. The second unit explores the restoration and reuse proposal while acknowledging the history of the building; its morphological, typological and structural elements alongside the dynamic of the broader region. The main objective for its reuse was the introduction of an extroverted use, compatible with the area and the character of the building that would render it accessible and ensure its everyday use. At the same time, any intervention and addition aims at fulfilling the needs of the new use by maintaining the historical, esthetic and structural identity of the building and the broader area in order to guarantee its historical continuity.
description: Το Τμήμα Αρχιτεκτόνων Μηχανικών σε συνεργασία με τα Τμήματα Πολιτικών Μηχανικών, Αγρονόμων και Τοπογράφων Μηχανικών, Μηχανολόγων Μηχανικών, Ηλεκτρολόγων Μηχανικών και Μηχανικών Υπολογιστών, Χημικών Μηχανικών και Μηχανικών Χωροταξίας και Ανάπτυξης της Πολυτεχνικής Σχολής του ΑΠΘ οργανώνει και λειτουργεί από ακαδημαϊκό έτος 1998-1999 Πρόγραμμα Μεταπτυχιακών Σπουδών με τίτλο: «Προστασία, Συντήρηση και Αποκατάσταση Μνημείων Πολιτισμού – Protection, Conservation and Restoration of Cultural Monuments».